Publication: Magyar Közlöny
Issue: MK-2009-34 (Year: 2009, Number: 34)
Era: 2004-2010
Section: 1978. évi Jegyzõkönyv („SOLAS 1974/1978.”) mellékletének kihirdetésérõl szóló 35/2001. (X. 12.) KöViM rendelet
Paragraph Index: 661

(4) A 15.07 cikk és a 15.10 cikk 6. pontja szerinti gépterek közötti válaszfalaknak az A60 típusnak kell megfelelniük; egyéb esetekben az A0 típusnak. (b) Az A típusú válaszfalak, vízmentes válaszfalak, falak és fedélzetek, amelyeknek meg kell felelniük az alábbi követelményeknek: (aa) acélból, vagy más, azzal egyenértékû anyagból készülnek. (bb) megfelelõen merevítettek. (cc) jóváhagyott nem éghetõ anyaggal szigeteltek, olyan módon, hogy a tûzzel átellenes oldalon az átlagos hõmérséklet legfeljebb 140 °C-kal emelkedik az eredeti hõmérséklet fölé, és egyetlen ponton, beleértve a csatlakozásoknál levõ réseket, sem emelkedik a hõmérséklet 180 °C-nál többel az eredeti hõmérséklet fölé a következõ, meghatározott idõtartamokon belül: A60 típus – 60 perc A30 típus – 30 perc A0 típus – 0 perc. (dd) szerkezetük olyan, hogy megakadályozza a füst és a lángok átterjedését az egyórás normál tûzpróba végéig. (c) A B típusú válaszfalak, vízmentes válaszfalak, falak, fedélzetek, mennyezetek vagy burkolatok, amelyek megfelelnek az alábbi követelményeknek: (aa) elfogadott, nem éghetõ anyagból készülnek. Továbbá, a válaszfalak gyártásánál és összeszerelésénél használt valamennyi anyag nem éghetõ, kivéve a burkolatot, amelynek legalább lángkésleltetõnek kell lennie. (bb) szigetelési értékük olyan, hogy a tûzzel átellenes oldalon az átlagos hõmérséklet legfeljebb 140 °C-kal emelkedik az eredeti hõmérséklet fölé, és egyetlen ponton, beleértve a csatlakozásoknál levõ réseket, sem emelkedik a hõmérséklet 225 °C-nál többel az eredeti hõmérséklet fölé a következõ, meghatározott idõtartamokon belül: B15 típus – 15 perc B0 típus – 0 perc. (cc) szerkezetük olyan, hogy megakadályozza a füst és a lángok átterjedését az félórás normál tûzpróba végéig.”

Source: https://magyarkozlony.hu/hivatalos-lapok/eb827a8c6d8f5d2b9cc229e8fb742ce204779b95/dokumentumok/35f952db90bcb0d047858d2c5330a805c06bc7a5/letoltes